Държавен вестник, бр. 50, 2000 г., стр. 71

Б Р О Й  50
Д Ъ Р Ж А В Е Н   В Е С Т Н И К
С Т Р .  71
Чл. 1077. Не се допуска сушене, ако сушил-
ната камера не е запълнена по височина с мате-
риал за сушене.
Чл. 1078. (1) При сушене на зърнести или
надробени материали се препоръчва да се из-
вършва рециркулация на въздуха, като отделе-
ният от сушилната уредба въздух се почиства
посредством пепелоотделящи камери, сухи или
мокри циклони, мултициклони, механични
филтри или електрофилтри.
(2) Кратността на рециркулацията на възду-
ха се определя чрез изчисления в зависимост от
режима на сушене и противопожарните норми
за концентрация на взривоопасни пари и прах,
отделящи се при сушенето. Кратността на ре-
циркулацията на въздуха трябва да бъде посо-
чена в експлоатационната инструкция.
Чл. 1079. Всяка сушилна камера трябва да
има технологична карта за режима на сушене и
часовников механизъм с фиксирано време за
завършване на процеса на сушене.
Чл. 1080. Режимът на работа на сушилната
уредба и работните характеристики на основ-
ните и на помощните съоръжения се определят
чрез експлоатационни изпитвания, които тряб-
ва да се извършват:
1. след основен ремонт;
2. след реконструкция и конструктивни из-
менения;
3. след отстраняване на неизправности, кои-
то причиняват неравномерно сушене, свързано
с брак на продукция.
Чл. 1081. При изпитване на сушилните уред-
би се определят количеството и параметрите
на греещия топлоносител, температурата и
влажността на сушилния въздух в различни
точки на камерата, коефициентът на топлопре-
даване на нагревната повърхност, производи-
телността и скоростта на въртене на вентила-
торите (за сушилни уредби с принудителна цир-
кулация на въздуха).
Чл. 1082. В заводската или в цеховата лабо-
ратория трябва да има електросушилен шкаф,
аналитични и технически везни за определяне
на влажността на изсушавания материал.
Чл. 1083. Нагревните повърхности на кало-
риферите на сушилните уредби трябва перио-
дично да се почистват.
Г л а в а  ч е т и р и н а д е с е т а
ИЗПАРИТЕЛНИ АПАРАТИ
Чл. 1084. Правилата в тази глава се отна-
сят за техническата експлоатация на изпари-
телни апарати с периодично или с непрекъс-
нато действие, които работят под налягане
или при вакуум.
Чл. 1085. Изпарителните апарати трябва да
бъдат снабдени със следните средства за измер-
ване и регулиращи уреди:
1. автоматични регулатори на налягането на
постъпващата в първия корпус пара;
2. регистриращи и сумиращи или показващи
и сумиращи параметри на тръбопровода за по-
даване на пара в цеха;
3. регистриращи манометри на тръбопрово-
да за подаване на пара в цеха;
4. манометри на греещата камера и в парно-
то пространство на първия корпус; манометри
и вакуумметри на греещата камера и в парното
пространство на следващите корпуси;
5. автоматични регулатори на нивото на
разтвора;
6. показващи и сигнализиращи вакууммет-
ри на тръбопроводите, идващи от барометрич-
ните или повърхностните кондензатори;
7. живачни или съпротивителни термометри
за всички изпарителни апарати, нагреватели и
барометрични повърхностни кондензатори;
8. водомер за отчитане на постъпващата в
цеха вода за разтвора;
9. разходомери за постъпващия за изпаре-
ние разтвор.
Чл. 1086. За осигуряване на нормален режим
на работа на изпарителния апарат трябва да се
спазват следните изисквания:
1. да се подава непрекъснато грееща пара в
първия корпус и да не се допускат отклонения
на налягането на греещата пара извън допусти-
мите граници с повече от 10 kРа;
2. да се поддържа предвиденото с техноло-
гичния режим разпределение на температу-
рата и налягането в корпусите на изпарител-
ния апарат;
3. да се отвежда непрекъснато конденза-
тът от греещата камера на изпарителния апа-
рат и периодично да се проверява качеството
на кондензата;
4. непрекъснато да се захранва изпарител-
ният апарат с разтвор, загрят до температура,
близка до температурата на кипенето му;
5. да се следи за нормалното прехвърляне на
разтвора от корпус в корпус и непрекъснато да
се отвежда готовият продукт от последния кор-
пус, като се поддържа определеното ниво на
разтвора в апарата;
6. да се поддържа предвиденият по техноло-
гичния режим вакуум; температурата на отвеж-
даната от барометричния кондензатор вода
трябва да се поддържа в предвидените в техно-
логичния режим граници;
7. въздухът да се отстранява от греещата
камера чрез специални вентили най-малко 1
път на смяна;
8. строго да се спазват графикът и начинът
за промиване на изпарителния апарат, а при
необходимост да се извършва извънредно про-
миване и почистване;
9. да се поддържат в изправност автоматич-
ните устройства, топлоизмервателните и регу-
лиращите уреди, арматурата и помощните съо-
ръжения на изпарителната уредба.
Г л а в а  п е т н а д е с е т а
РЕКТИФИКАЦИОННИ УРЕДБИ
Чл. 1087. Правилата в тази глава се отна-
сят за техническата експлоатация на ректи-
фикационни уредби с периодично и непрекъс-
нато действие, работещи под вакуум или под
налягане, като нагряването на продуктите се
извършва с помощта на повърхностни топло-
обменници.